Magurský potok (prítok Juríkovho potoka)

Magurský potok je potok na hornej Orave, v západnej časti okresu Námestovo. Je to ľavostranný prítok Juríkovho potoka, má dĺžku 3,2 km a je tokom V. rádu.

Prameň 
Pramení v Oravských Beskydách, v podcelku Ošust, na severnom svahu Vysokej Magury (1 115,2 m n. m.) v nadmorskej výške približne 990 m n. m.

Opis toku 

Od prameňa tečie na východ, pričom vytvára oblúk prehnutý k severu, zľava priberá prítok z oblasti Stratenca a stáča sa juhovýchodným smerom. Opäť z ľavej strany priberá najprv prítok z južného svahu Úšustu (1 155,4 m n. m.), potom zo severozápadného svahu Jurikovej (928,4 m n. m.), výrazným oblúkom sa prehýňa na východ a vstupuje do Podbeskydskej vrchoviny. Z pravej strany ešte priberá prítok (1,4 km) z juhovýchodného svahu Vysokej Magury a západne od chaty Kohútik, na území obce Oravská Lesná ústi v nadmorskej výške 789,0 m n. m. do Juríkovho potoka.

Referencie 

Potoky na Slovensku
Povodie Oravy
Vodné toky v Oravských Beskydách
Vodné toky v Podbeskydskej vrchovine
Vodné toky v okrese Námestovo